Jean-Bédel Bokassa

Jean-Bédel Bokassa, conossù ëdcò coma Salah Eddine Ahmed Bokassa, a l'era nassù ai 22 ëd fervé dël 1921 a Bobangi, ant la Repùblica Sentrafrican-a e a l'è mòrt d'un crep a Bangui ai 3 'd novèmber dël 1996.

Dël prim ëd gené dël 1966 a l'é vnùit ditator militar dël pais e dij 4 dë dzèmber dël 1976 a l'é autoproclamasse amperator, fin a soa destitussiòn dël 1979.

Coma soldà 'd cariera, Bokassa l'ha partissipà a la Sconda guèra mondial an Fransa e a l'é peui vnùit capitani, dël 1961. 

Bokassa l'è vnùit pressident con un colp dë stat e l'ha tòst anandiasse a governé col Moviment për l'evolussion sossial ëd l'Àfrica nèira (MESAN), sò partì.
A l'é convertisse a l'Islam e l'ha cangià nòm. As pensa che sòn a fussa calcolà për tiresse dl'agiut finansiari da Gheddafi, agiut che però a l'é mai rivà.

Tornà a convertisse al Catolicésim, a l'è fasse amperator për "elevé la Repùblica Sentrafrican-a ant ël mond", con na sirimònia ch'a l'é costà la mità dël bilansi dlë Stat.

A l'avìa 17 fomne e 50 fieuj. A l'é soèns contasse ch'a mangèissa carn uman-a e ch'a fussa fòra 'd testa coma Idi Amin Dada dl'Uganda, ma le vos ant sël canibalism a son peui arzultà nen fondà.

Bokassa, Jean-Bédel